Χρήστος Αγγελομάτης

Ο Χρήστος Εμ. Αγγελομάτης (1899 ή 1903 - 1979) ήταν δημοσιογράφος, συγγραφέας και μεταφραστής, από τη Σμύρνη, με καταγωγή από τη Χίο.«Αγγελομάτης, Χρήστος Ε.», BiblioNet. Ανακτήθηκε στις 8 Μαΐου 2019.

 Βιογραφία 
Ο Αγγελομάτης γεννήθηκε στη Σμύρνη. Ως έτος γέννησης αναφέρεται το 1899 και το 1903.Δημήτρης Π. Κωστελένος, «Χρήστος Αγγελομάτης», λήμμα στη Βιογραφική εγκυκλοπαίδεια Ελλήνων λογοτεχνών, Αθήνα: Αφοί  Παγουλάτοι, 1979. Εκεί φοίτησε στο Ελληνογαλλικό Λύκειο του Χρήστου Αρώνη. Ξεκίνησε τη σταδιοδρομία του στο χώρο του τύπου ως συνεργάτης της εφημερίδας Εστία της γενέτειράς του.Φάνης Κλεάνθης, «Ο ελληνικός Τύπος στη Σμύρνη», στις 7 Ημέρες της Καθημερινής (3 Μαΐου 1998, αφιέρωμα: «Σμύρνη, το καύχημα της Ιωνίας»). Μετά τη Μικρασιατική καταστροφή ήλθε στην Ελλάδα όπου ασχολήθηκε, επίσης, με τη δημοσιογραφία. Συνεργάστηκε με διάφορα έντυπα, όπως η εφημερίδα Νέα Ημέρα, Τα Χρονικά, ο Ελληνικός Ταχυδρόμος,Στάθης Καρράς, «Αγγελομάτης Χρήστος», στο: Λουκία Δρούλια - Γιούλα Κουτσοπανάγου (επιμ.), Εγκυκλδειοπαία του Ελληνικού Τύπου, τόμ. 1, Αθήνα: Ινστιτούτο Νεοελληνικών Ερευνών - Εθνικό Ίδρυμα Ερευνών, 2008, σελ. 91. τα περιοδικά Ναυτική Ελλάς, Ελληνική Δημιουργία,Βλ. «Βιβλιογραφία», Ιδρυματικό Αποθετήριο Πανεπιστημίου Θεσσαλίας. Ανακτήθηκε στις 8 Μαΐου 2019. 
Νεολαία,Βλ. Χαρίκλεια Στογιαννίδου, Η ποίηση μέσα από τα παιδικά περιοδικά και τα αναγνωστικά της πρωτοβάθμιας εκπαίδευσης από το 1950 ως το 1990 (διδακτορική διατριβή), Θεσσαλονίκη: Αριστοτέλειο Πανεπιστήμιο Θεσσαλονίκης (Σχολή Παιδαγωγική, Τμήμα Επιστημών Προσχολικής Αγωγής & Εκπαίδευσης), 2002, σελ. 122. Πολλές από τις μελέτες του δημοσιεύτηκαν κατά το δεύτερο μισό της δεκαετίας του 1930 στη Νέα Εστία. Ως μεταφραστής, ο Αγγελομάτης ασχολήθηκε με την απόδοση στα ελληνικά διηγημάτων της ξένης λογοτεχνίας.

Διετέλεσε αρχισυντάκτης και διευθυντής σύνταξης στις αθηναϊκές εφημερίδες Σκρίπ, Ακρόπολις και Εστία. Επίσης συνεργάστηκε με την βορειοελλαδική εφημερίδα Μακεδονία, υπογράφοντας τις συνεργασίες του ως Βόρειος. Στην κατοχική περίοδο έπαψε να δημοσιογραφεί, από αντίδραση στην επιβληθείσα λογοκρισία. Υπήρξε πρόεδρος της Ένωσης Κριτικών Θεάτρου και Μουσικής, μέλος της Ε.Σ.Η.Ε.Α. και της Ένωσης Ελλήνων Λογοτεχνών.

Ο Αγγελομάτης απεβίωσε στην Αθήνα το 1979.

 Εργογραφία 
Το συγγραφικό του έργο καλύπτει θέματα ιστορικά, μελέτες, κριτική βιβλίου και θεάτρου. 
 Χρονικόν μεγάλης τραγωδίας (Το έπος της Μικράς Ασίας), Βιβλιοπωλείον της Εστίας, 1923, 52005 (Βραβείο Ακαδημίας Αθηνών).
 Ο αναγεννώμενος φοίνιξ. Από τον Ρήγα εις τον Όθωνα: σημειώματα από την ιστορίαν του ελληνικού έθνους, 1800-1845 [συλλογή ιστορικών δοκιμίων], Βιβλιοπωλείον της Εστίας, 1949.
 Ελληνικά ρωμαντικά χρόνια. Άνθρωποι, ιδέες, ζωή, Βιβλιοπωλείον της Εστίας, 1956 (Βραβείο Ακαδημίας Αθηνών). 
 Η απελευθέρωση των Αθηνών. Ο Μεντρεσές και οι αναμνήσεις του [μεταθανάτια έκδοση], Μουσείο της Πόλεως των Αθηνών - Ίδρυμα Βούρου-Ευταξία & Εταιρεία Αρχειακών Μελετών και Εκδόσεων «Ο Μικρός Ρωμηός», 2007 (με επιμέλεια του Ελευθέριου Γ. Σκιαδά).

Επιπλέον, υπήρξε επιμελητής της έκδοσης των Απάντων του Κώστα Κρυστάλλη (Βιβλιοπωλείον της Εστίας, 1939), καθώς και των απάντων του Κώστα Καρκαβίτσα (1871-1959), αδελφού του Ανδρέα (Ο Διαολής και άλλα διηγήματα, Εκδόσεις Πυρσός, 1939).Βλ. αποτελέσματα αναζήτησης «Αγγελομάτης, Χρήστος», Δίκτυο Βιβλιοθηκών Δήμου Θεσσαλονίκης
 (Horizon Information Portal)· από παραδρομή ο Καρκαβίτσας στην καταχώριση αναφέρεται ως Ανδρέας, αντί για Κώστας, προφανώς από μπέρδεμα με το διάσημο αδελφό του: πρβ. τη σωστή καταχώριση του ονόματος του συγγραφέα, στο «Ο Διαολής και άλλα διηγήματα», Βιβλιοθήκη - Κέντρο Πληροφόρησης ΑΠΘ. Ανακτήθηκαν στις 8 Μαΐου 2019.

 Παραπομπές 

Κατηγορία:Έλληνες δημοσιογράφοι του 20ού αιώνα